Уволниха служител на БАБХ, избивал кокошки не по правилата - Земеделие - Новини БГ
Сигнал за нехуманно умъртвяване на птици от БАБХ. Собственикът на птицеферма в Смядово, в която е констатирана салмонела, публикува видео, в което се виждат шокиращи кадри. Самият той твърди, че зараза няма, а пробите са манипулирани.
3600 кокошки носачки са умъртвени заради салмонела в смядовска птицеферма. Използвани са торби, в които са поставени птиците, а след това са умъртвявани със сух лед. Така, както е по инструкция. На разпространеното видеото се вижда как служител се качва върху торбите с все още живи кокошки.
,,Бяха тъпкани в торби по 200. Птиците умираха от задушаване и пищяха. Това е нещо отвратително. Съжалявам, че няма звук от камерите, за да се чуе'', каза собственикът на птицефермата Димитър Папазов пред Нова телевизия.
,,Всичко е извършено съгласно инструкцията. С изключение на това, което видяхме, то е тотално недопустимо. От 13 човека един от служителите си е позволил да извърши тези дейности'', коментира директорът на ОД на БАБХ – Шумен д-р Катя Райкинска.
,,Изразих опасенията си, че пробите ще излязат положителни, поради факта, че бяха взети в късен час и в петък. Заповедта е била спусната още във вторник. Поисках да се вземат допълнителни проби, на каквито имам право, но ми бяха отказани незнайно защо. Аз взех собствени проби, които доказват, че няма салмонела'', посочи той.
,,На 30.08, на 12.09 и на 19.09 заболяването при животните е установено с протокол от независима акредитирана лаборатория. Резултати са потвърдени и в референтна лаборатория. На птицефермата са съставяни множество актове'', допълни д-р Райкинска.
уволнен от работа
за кокошка 2019.10.02 | 21:10
НЯМА ПРОШКА !!!